CONVOCATÒRIA D'AJUDES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZEN UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/48753)
  + [Valencià](/va/acuerdo/48303)






Selector de idioma

Leer

* [Español](/es/acuerdo/48750)
* [Valencià](/va/acuerdo/48228)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZEN UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZEN UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT

Data d'aprovació
:   01/02/2024

Data de publicació
:   05/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/48599)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/48327)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/48736)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZEN UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT&url=https://www.boua.ua.es/va/acuerdo/48908)

**Títol:** CONVOCATÒRIA D'AJUDES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZEN UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 1 de febrer de 2024

CONVOCATÒRIA D'AJUDES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZEN UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT

Preàmbul

Els plans directors de la cooperació espanyola i també de la valenciana assenyalen la rellevància de les universitats públiques com a agents de cooperació per a impulsar el desenvolupament integral dels pobles. És indubtable el paper que realitzen les universitats en la generació i transmissió de coneixement a través de la docència, la investigació, la innovació, la transferència de coneixement i tecnologia, així com per la creació de xarxes, tant en àmbit nacional com internacional.

En línia amb l'anteriorment exposat, des del Vicerectorat de Relacions Internacionals i Cooperació per al Desenvolupament es publica aquesta convocatòria que, patrocinada per la Direcció General d'Inclusió i Cooperació al Desenvolupament, de la Generalitat Valenciana, pretén impulsar la formació d'alumnat de doctorat originari de països menys avançats (PMA), i de països de renda mitjana (PRM) amb deficiències concretes per problemes generats en polítiques públiques, institucionals o de cohesió social.

Aquesta convocatòria, orientada a afavorir els processos formatius que impulsen la inclusió i la diversitat, en el marc de la cooperació al desenvolupament, posa de manifest el compromís de la Universitat d'Alacant (d'ara en avant, UA) amb la consecució dels objectius de desenvolupament sostenible (ODS) i els processos de desenvolupament humà.

1. Objecte de la convocatòria i procediment de concessió

1.1 La present convocatòria té per objecte adjudicar, en règim de concurrència competitiva, ajudes per a alumnat de doctorat matriculat en la Universitat d'Alacant, per a completar la seua formació acadèmica i investigadora, i que tinguen la nacionalitat d'algun dels països establits en el punt 1.3 de les bases d'aquesta convocatòria, amb especial atenció a la inclusió social i la diversitat, en el marc de la cooperació al desenvolupament.

1.2 Les ajudes es classifiquen en dos tipus de modalitats:

a) Modalitat A: alumnat de doctorat que siga nacional d'algun dels països establits en l'article 1.3 de la present convocatòria i estiga realitzant el seu doctorat de manera presencial en la UA.

b) Modalitat B: alumnat de doctorat que, sent nacional d'algun dels països establits en l'article 1.3 de la present convocatòria, no es trobe de manera presencial a Espanya i necessite realitzar estades d'investigació en la UA d'una duració mínima de dos mesos, per al desenvolupament de la seua tesi doctoral.

1.3 Podran participar en aquesta convocatòria els doctorands o doctorandes originaris dels següents països:

a) Amèrica del Sud: Bolívia, Colòmbia, l'Equador i el Perú. Amèrica Central: El Salvador, Guatemala, Hondures i Nicaragua. El Carib: Cuba, Haití i República Dominicana. Àfrica Subsahariana: Burkina Faso, Txad, Eritrea, Etiòpia, Kenya, Mali, Mauritània, Moçambic, Níger, Nigèria, el Senegal, Sudan i Sudan del Sud. El Magreb: Algèria, el Marroc, Tunísia i Població Sahrauí. Orient Pròxim: Territoris palestins i població refugiada palestina. Àsia: l'Índia.

b) Països inclosos en l'Índex de Pobresa Multidimensional del PNUD. <https://hdr.undp.org/system/files/documents/hdp-document/2023mpireportenpdf.pdf>

c) Països amb Índex de Desenvolupament Humà (XFG 7892) inferior a 0,5. <https://hdr.undp.org/system/files/documents/global-report-document/hdr2021-22overviewsppdf.pdf>

d) Països d'interés institucional per a la Universitat d'Alacant, no inclosos en els anteriors: l'Iran, l'Argentina, el Brasil, Xile, Costa Rica, Paraguai, Sao Tomé i Príncipe, Ucraïna, l'Uruguai i Veneçuela.

2. Requisits de les persones perceptores de les ajudes

2.1 Les persones beneficiàries d'aquestes ajudes hauran de complir els següents requisits abans que finalitze el termini de presentació de sol·licituds:

a) Estar matriculat en algun programa de doctorat de la Universitat d'Alacant.

b) Tindre el Document de Compromís Doctoral signat, avalat pel director o directora de la Tesi Doctoral.

c) Que la persona responsable de la direcció o codirecció de la tesi doctoral siga personal docent i investigador (PDI) de la Universitat d'Alacant.

d) Estar al corrent en el pagament de les taxes de matrícula.

e) No percebre altres beques de naturalesa similar, ni disposar d'una altra font d'ingressos per a realitzar l'estada de doctorat.

f) Realitzar l'activitat objecte de l'ajuda en el termini establit en aquesta convocatòria en el seu article 9.2 b.

g) No incórrer en cap de les circumstàncies recollides en l'article 13.2 de la Llei 38/2003, General de Subvencions.

h) Per a aquells que sol·liciten les ajudes de la modalitat establida en el punt 1.2.a), no disposar d'un permís de residència a Espanya, excepte per estudis.

i) Per a aquells que sol·liciten les ajudes de la modalitat establida en el punt 1.2.b), no trobar-se de manera presencial a Espanya.

3. Número i dotació de les ajudes

3.1 El número i dotació de les ajudes és el següent:

a) 10 ajudes de 2.000 € per a realitzar estades d'investigació d'alumnat de doctorat inclòs en la modalitat establida en l'article 1.2 a) d'aquestes bases.

b) 2 ajudes de 4.000 € per a realitzar estades d'investigació d'alumnat de doctorat en la UA, inclòs en la modalitat establida en l'article 1.2 b) d'aquestes bases.

3.2 No podran sol·licitar-se ajudes per a totes dues modalitats simultàniament.

4. Termini i procediment de presentació de les sol·licituds

4.1 Es podran presentar sol·licituds des de l'endemà de la seua publicació en el Butlletí Oficial de la Universitat d'Alacant (BOUA), fins a les 24 hores (fus horari espanyol) del 4 de març de 2024, inclusivament.

A efectes informatius, aquesta convocatòria també es publicarà en la pàgina web de l'Àrea de Cooperació Internacional per al Desenvolupament, adscrita al Servei de Relacions Internacionals de la UA.

<https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>

4.2. Procediment de presentació de sol·licituds

4.2.1 Les sol·licituds es presentaran a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica).

4.2.2 La instància genèrica haurà d'emplenar-se del següent mode:

a) En el camp "exposa" s'indicarà: "Instància dirigida al Servei de Relacions Internacionals -Subdirecció Convenis de Cooperació Universitària per al Desenvolupament i Voluntariat Internacional-".

b) En el camp "sol·licita" s'indicarà: "Convocatòria d'ajudes per a Doctorats PMA i RM 2024", especificant si sol·licita la modalitat A o B.

c) En el camp "documents adjunts" s'aportarà la documentació que es detalla en l'apartat 4.2.3, en format PDF i en documents independents.

4.2.3 Documentació a presentar:

a) Formulari de sol·licitud: <https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>

b) Expedient acadèmic del títol de màster, quan no obre en poder de la Universitat d'Alacant.

c) Informe generat per l'aplicació del Registre d'Activitats i Pla d'Investigació (RAPI), en el qual consten les activitats formatives específiques obligatòries del programa de doctorat.

d) Document de Compromís Doctoral, avalat pel director o directora de la Tesi Doctoral.

e) Acreditació de les publicacions realitzades.

5. Criteris d'adjudicació

5.1 Si l'estada en la UA és de tres mesos o superior: 2 punts. Aquest criteri s'aplicarà únicament per a les sol·licituds establides en l'article 1.2.b).

5.2 Per estar matriculat en segon curs o posterior, en un programa de doctorat de la Universitat d'Alacant: 1 punt.

5.3 Per pertinença als següents trams d'edat: màxim 2 punts. A l'efecte de valorar aquest criteri, l'edat serà la que es posseïsca el dia que finalitze el termini de presentació de sol·licituds.

a) De 24 a 29 anys: 2 punts.

b) De 30 a 34 anys: 1 punt.

c) De 35 a 38 anys: 0,5 punts.

5.4 Per mèrits acadèmics: màxim 2 punts. Aquest criteri s'obtindrà de la suma dels dos apartats següents:

5.4.1 Per ser beneficiari de premi extraordinari de màster: 1 punt.

5.4.2 Per publicacions en llibres o revistes especialitzades: s'atorgarà 0,3 punts per publicació acreditada, fins a un màxim d'1 punt.

5.5 Pel grau de realització de les activitats formatives transversals obligatòries específiques del programa de doctorat registrades en l'aplicació RAPI i que estiguen acceptades pel tutor o tutora (màxim 1 punt), d'acord amb el següent criteri:

5.5.1 Si s'han realitzat totes les activitats formatives transversals obligatòries específiques en el programa de doctorat: 1 punt.

5.5.2 Si s'han realitzat almenys un terç de les activitats formatives transversals obligatòries específiques en el programa de doctorat: 0,5 punts.

5.6 Haver sigut beneficiari o beneficiària de beques per la Fundació Carolina, MAEC o de la Convocatòria Santander-UA de l'Àrea de Cooperació Internacional per al Desenvolupament per a cursar Màsters en la UA: 1 punt.

6. Òrgan gestor i comissió de valoració

6.1 Òrgan gestor

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, la qual es troba adscrita al Servei de Relacions Internacionals. S'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. Adreça electrònica de contacte: [f.acdwvagplpmydik@ws.mr](mailto:e.glbmjznqvxkxsnn@yf.yh)

6.2 Comissió de valoració

6.2.1 La comissió de valoració té com a competència la valoració de les sol·licituds i l'elaboració de la proposta de concessió i denegació de les ajudes.

6.2.2 La comissió tindrà la següent composició:

Presidència. La vicerectora de Relacions Internacionals i Cooperació per al Desenvolupament.

Secretaria. La subdirectora de Convenis de Cooperació Universitària per al Desenvolupament i Voluntariat Internacional.

Vocals. El vicerector d'Investigació, el director de Relacions i Projectes Institucionals, la directora de la EIDUA, el director del Secretariat de Cooperació per al Desenvolupament i la directora del Servei de Relacions Internacionals.

En cas d'absència, els membres de la comissió podran delegar en el vocal que determinen.

6.2.3 Tots i cadascun dels membres integrants de la comissió de valoració hauran d'emplenar el document DACI (Declaració d'Absència de Conflicte d'Interessos), en compliment de la legislació vigent.

7. Instrucció del procés de concessió

7.1 Atés el principi de transparència recollit en la Llei 40/2015, d'1 d'octubre, del Règim Jurídic del Sector Públic i allò que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web: <https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>, substituint la notificació a les persones interessades i produint els mateixos efectes.

7.2 Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de publicar-se. Transcorregut aquest termini, s'elaborarà la relació definitiva de sol·licituds admeses i excloses, i s'elevarà a la comissió de valoració.

7.3 A continuació, l'òrgan gestor publicarà una proposta de resolució provisional. A partir de l'endemà de publicar-se, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i a la vista de la proposta motivada d'adjudicació per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

8.1 La convocatòria d'aquestes ajudes, amb codi 2024SBV025, que serveix de base reguladora, es troba recollida en la línia de subvenció 2024LS042 del Pla Estratègic de Subvencions de la Universitat d'Alacant, 2024.

8.2 Els crèdits destinats a la present convocatòria s'executaran amb càrrec al capítol IV, orgànica 5160.4B.0016, del pressupost del Vicerectorat de Relacions Internacionals i Cooperació per al Desenvolupament de la UA. L'execució d'aquesta dotació està supeditada a la disponibilitat pressupostària de la UA.

8.3 La dotació econòmica destinada a aquesta convocatòria, amb un import màxim de vint-i-huit mil euros (28.000 €), es distribuirà entre vint mil euros (20.000€) per a la modalitat A i huit mil euros (8.000 €), per a la modalitat B.

Si el crèdit disponible per a alguna de les modalitats no s'esgotara per falta de sol·licituds, podrà assignar-se a l'altra modalitat.

S'aplicaran les retencions de rendes que, si s'escau, establisca la legislació vigent.

8.4 La subvenció assignada s'ajustarà a allò que estableix la llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

8.5 Aquesta convocatòria compta amb finançament de la Generalitat Valenciana, en el marc del conveni de col·laboració entre la Generalitat i la Universitat d'Alacant per a la realització del projecte "Cooperació al Desenvolupament 2023: impuls a l'Agenda 2030 i als Objectius de Desenvolupament Sostenible en països d'alta vulnerabilitat i emergents", signat el 11/12/2023.

9. Obligacions de les persones perceptores de les ajudes i justificació de les ajudes

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

9.1.1 Amb caràcter general:

a) Acceptar l'ajuda concedida en els 5 dies hàbils següents a la seua notificació, a través d'instància genèrica, seguint el procediment utilitzat en l'apartat 4.2.2.

b) Per al cobrament de la segona part de l'ajuda, presentar una declaració responsable d'aprofitament de les activitats d'investigació a realitzar amb el vistiplau del seu director o directora de la tesi.

9.1.2 Amb caràcter específic, els qui obtinguen una ajuda de les contemplades en l'article 1.2.b, tindran a més que:

a) Presentar-se en l'àrea de Cooperació Internacional per al Desenvolupament per a confirmar que ha arribat a la UA i entregar declaració de la persona responsable de la direcció de la seua tesi, acreditant la incorporació efectiva al Departament/Institut.

b) Realitzar l'estada d'investigació abans de l'1 de febrer de 2025.

c) Retornar al seu país d'origen una vegada finalitzada l'estada d'investigació.

9.2 Justificació de les persones beneficiàries i pagament

es persones beneficiàries d'aquestes ajudes hauran de justificar els fons assignats a través d'aquesta convocatòria, mitjançant la presentació dels documents exigits en les presents bases.

El termini de justificació dels fons finalitzarà l'1 de febrer de 2025.

La Universitat procedirà d'ofici al pagament de la subvenció concedida de la manera següent:

·         70%, després de la publicació de la Resolució de concessió, a excepció de les persones beneficiàries d'una ajuda 1.2.b. Prèviament, la persona beneficiària haurà de remetre els documents econòmics sol·licitats per l'òrgan gestor, degudament emplenats.

·         En el cas de les persones beneficiàries d'una ajuda 1.2.b, l'abonament del 70% es realitzarà quan arriben a la Universitat d'Alacant i es personen en la Subdirecció de Convenis de Cooperació Universitària per al Desenvolupament i Voluntariat Internacional, de l'Àrea de Cooperació Internacional per al Desenvolupament; així mateix, hauran de presentar una declaració del seu director o directora de tesi, acreditant la incorporació efectiva al Departament/Institut.

·         30% restant. Transcorreguts dos mesos des de la publicació de la Resolució de concessió, les persones beneficiàries hauran de presentar la declaració responsable d'aprofitament de les activitats d'investigació realitzades, amb el vistiplau de la direcció o codirecció de la seua tesi. En el supòsit de les ajudes 1.2.b, la declaració responsable d'aprofitament haurà de presentar-se aproximadament 20 dies abans de finalitzar l'estada.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes

10. Protecció de dades de caràcter personal

10.1 De conformitat amb allò que estableix la legislació vigent en matèria de protecció de dades, la Universitat d'Alacant tractarà les dades aportades per les persones sol·licitants amb la finalitat de gestionar la seua participació en aquesta convocatòria. La legitimació d'aquest tractament es basa en l'interés públic i en el consentiment expressat en la sol·licitud de participació. En el marc dels tractaments esmentats, les dades de les persones participants no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

10.2 Les persones interessades poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de protecció de dades a través de l'adreça [loi@qh.vq](mailto:ibi@xu.yh).

10.3 La informació addicional i detallada sobre protecció de dades, els seus drets i la Política de Privacitat de la Universitat d'Alacant, està disponible en el següent enllaç: <https://seuelectronica.ua.es/va/privadesa.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb allò que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb allò que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, a 1 de febrer de 2024

La Rectora

P.D. de signatura, la Vicerectora de Relacions Internacionals

i Cooperació per al Desenvolupament

(Resolució de 22 de desembre de 2020)





[Carretera Sant Vicent del Raspeig s/n  
03961 Sant Vicent del Raspeig - Alacant  
 Tel. 04 218 9882 - Fax 12 173 7101](https://www.google.es/maps/@19.866368,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12301&trk=tyah&trkInfo=tarId%7Q5933911152731%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)